|  |
| --- |
| Filozófiatörténet – Újkori filozófiaA kora újkori filozófia történeteelmélet2025. ősz**KURZUSLEÍRÁS** A természettudományok Galilei-féle programja a folyamatosság mozzanatai dacára alapvetően változtatta meg a filozófiai gondolkodás szerkezetét a 17. század első évtizedeire. Az előadá­so­kon felvázoljuk a társadalmi, politikai és vallási tényezők kölcsönhatásait, amelyek lehetővé te­szik a Francis Bacon által elgondolt „nagy megújítását” *(instauratio magna),* azaz a filozófia és a tu­do­má­nyok vélt vagy valós elszakadását a hagyományoktól és új, szilárd alapokra állítását. Más­ként fogalmazva: kísérletet teszünk azoknak a kérdéseknek a számbavételére, amelyek a filo­zó­fia területén a mo­dern természettudományos világkép születésével párhuzamosan és azzal szo­ros összefüggés­ben a felvilágosodás koráig megfogalmazódnak. Az előadások során a következő te­ma­tikus egységeket vesszük sorra: 1) Ismeretelmélet: az észlelés és az ideák természetével kap­cso­latos viták, a helyes ítélet elmélete, valamint a ‘módszer’ kérdése; 2) a test és a lélek ter­mé­sze­tét és kapcsolatát érintő problémák; 3) az okság természete: Descartes és az ok­ka­ziona­liz­mus, David Hume okságelmélete; 4) a szubsztanciák ontológiája és a hume-i kritika; 5) a ma­te­ri­a­lizmus lehetőségével kapcsolatos 17–18. századi viták; 6) Isten léte; 7) erkölcs és politika. Vé­ge­zetül néhány összefoglaló jellegű előadás nyújt bepillantást az angol, a fran­cia és a német fel­vi­lágo­sodás főbb irányzataiba, illetve a történetfilozófiák kialakulásának 18. szá­zadi fo­lyama­tába. A felsorolt témák segítségével azt a kanti kérdésre („Mi a felvilágosodás?”) adott leg­ko­ráb­bi válaszokat igyekszünk körvonalazni.**Oktató**: Schmal Dániel (schmal.daniel@btk.ppke.hu)**Időpont**: Csütörtök 10.15–11.45**Hely**: D 309.**Követelmények** A kurzust kollokvium zárja, melyen fele részben a feladott kötelező olvasmányok (vastagon szedve!), illetve a nem kötelező szövegek közül egy szabadon választott írás, fele részben pedig az előadásokon elhangzottak ismeretét várom. **Olvasmányok*** **Francis Bacon, *Novum Organum* I. könyv, (ford. Csatlós János) Budapest: Nippon Kiadó, 1995. I–LXVIII, LXXX–LXXXIII.**
* **René Descartes, *Értekezés a módszerről*, (Szemere Samu fordítását átdolgozta Boros Gábor) Budapest: Ikon Kiadó (Matúra Bölcselet), 1992. I–V. rész**
* René Descartes, *Elmélkedések az első filozófiáról*, (ford. Boros Gábor) Budapest: Atlantisz, 1994. I–VI. elmélkedés
* Benedictus de Spinoza, *Etika*; (ford. Boros Gábor) Budapest: L’Harmattan, 2022. I. könyv: 33. tétel, 1–2. megjegyzés; 34–35. tétel; **az I. könyv függeléke**.
* Bernard Le Bovier de Fontenelle, *Beszélgetések a világok sokaságáról,* ford. Lakatos Mária, szerk. Fehér Márta, Budapest: Magyar Helikon, 1979, I–III. este, 17–89. o.
* **Blaise Pascal, *Gondolatok,* ford. Pődör László, Budapest: Gondolat Kiadó, 1978, 72. töredék, 26. skk o. (és több más kiadás)**
* **John Locke, *Értekezés az emberi értelemről,*** ford. Vassányi Miklós, Csordás Dávid, Budapest: Osiris Kiadó 2003. I. könyv: bevezetés és 1. fejezet; II. könyv: 1–2. fejezet; **IV. könyv: 1–6. fejezet**, valamint 11. fejezet 1–10. §
* George Berkeley, *Az emberi megismerés alapelveiről,* in George Berkeley, *Tanulmány az emberi megismerés alapelveiről és más írások,* (ford. Faragó Szabó István, Fehér Márta, Vámosi Pál) Budapest: Gondolat, 1985. (= Budapest: L’Harmattan 2006.)
* **Hume, David: *Értekezés az emberi természetről;* (ford. Bence György) Budapest: Gondolat Kiadó, 1976. (= Budapest: Akadémiai Kiadó, 2006.) “Az értekezés első két könyvének kivonata” című rész (az 1976-os kiadásban: 595–616. o.)**
* Thomas Hobbes, *Leviatán*, (ford. Vámosi Pál) Budapest: Magyar Helikon, 1970. (= Budapest: Kossuth Kiadó, 1999.) I. könyv: I–VIII. és XIII–XIV. fejezet
* Gottfried Wilhelm Leibniz, *Metafizikai értekezés,* in *Válogatott filozófiai írásai;* (ford. Endreffy Zoltán és Nyíri Tamás) Budapest: Európa Könyvkiadó, 1986.
* Hume, David: *Tanulmány az emberi értelemről;* (ford. Vámosi Pál) Budapest: Magyar Helikon, 1973. (= Budapest: Nippon Kiadó, 1995) II–V, VII. fejezet
* Julien Offray de La Mettrie, *Epikuros rendszere,* in *Filozófiai művek,* (ford. Horváth Henrik és Zigány Miklós) Budapest: Akadémiai Kiadó, 1981, 1–72. § (175–198. o.)
* Jean–Jacques Rousseau, *Javított-e az erkölcsökön a tudományok és a művészetek újraéledése?*, in *Értekezések és filozófiai levelek;* (ford. Kis János) Budapest: Magyar Helikon, 1978. 5–38. o.
 |